বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়

বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয় হলো বাংলাদেশের একটি সরকারি বিশ্ববিদ্যালয়। এটি জামালপুর জেলায় অবস্থিত এবং এটি ময়মনসিংহ বিভাগের প্রথম 'বিজ্ঞান ও প্রযুক্তি বিশ্ববিদ্যালয়'। বিশ্ববিদ্যালয়টি ২০১৭ খ্রিষ্টাব্দে স্থাপিত হয় এবং এটি বঙ্গবন্ধু শেখ মুজিবুর রহমানের স্ত্রী শেখ ফজিলাতুন্নেছা মুজিবের নামে নামাঙ্কিত।বিশ্ববিদ্যালয়টি জামালপুর জেলা শহর থেকে ১৩ কিলোমিটার দূরে মেলান্দহ বাজারের উপকণ্ঠে অবস্থিত। ময়মনসিংহ বিভাগীয় শহর থেকে ৬৭ কিলোমিটার দূরে ময়মনসিংহ-দেওয়ানগঞ্জ সড়কের পাশে অবস্থিত। তৎকালীন বস্ত্র ও পাট প্রতিমন্ত্রী জনাব মির্জা আজম (এম.পি.) জামালপুরের মেলান্দহে বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয় নামে একটি বিশেষায়িত পাবলিক বিশ্ববিদ্যালয় স্থাপনের জন্য মাননীয় প্রধানমন্ত্রী শেখ হাসিনার নিকট আবেদন করেন। এর প্রেক্ষিতে ৩০ জানুয়ারি ২০১৭ তারিখে নিয়মিত মন্ত্রিসভায় জামালপুর জেলায় বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয় স্থাপনের নীতি পাশ হয়, যেটির সভাপতিত্ব করেন প্রধানমন্ত্রী শেখ হাসিনা। একই দিনে নেত্রকোনায় আরেকটি নতুন পাবলিক বিশ্ববিদ্যালয়ও প্রতিষ্ঠার জন্য অনুমোদন দেয়া হয়। এরপর ২০ নভেম্বর ২০১৭, মহান জাতীয় সংসদে বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয় বিল-২০১৭ সর্বসম্মতিক্রমে ও কণ্ঠভোটে পাশ করা হয়। ২৮শে নভেম্বর ২০১৭ সালে বিশ্ববিদ্যালয়টি গেজেটভুক্ত হয়। ২০১৮-২০১৯ শিক্ষাবর্ষ থেকে প্রতিষ্ঠিত বিশ্ববিদ্যালয়ের শিক্ষা কার্যক্রম শুরু হয় এবং পরবর্তীকালে মাননীয় প্রধানমন্ত্রীর এক বিশেষ আদেশবলে শেখ ফজিলাতুন্নেছা মুজিব ফিশারিজ কলেজকে বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয় এর মাৎস্য বিজ্ঞান অনুষদ হিসেবে আত্ত্বীকরণ করা হয়। প্রায় ৫ কোটি টাকা খরচে অত্যাধুনিক সুবিশাল ক্যাম্পাস এর প্রকল্প নকশা প্রণীত হয়েছে এবং দ্রুত ৪০০০ কোটি টাকা ব্য়য় এর মাধ্যমে এ প্রকল্প বাস্তবায়িত হবে যা একনেক সভায় অনুমোদন এর অপেক্ষায়। বাঙালি জাতির জনক বঙ্গবন্ধু শেখ মুজিবুর রহমানের সহধর্মিণী মহীয়সী নারী বঙ্গমাতা শেখ ফজিলাতুন্নেছা মুজিব এর নামে এই পাবলিক বিশ্ববিদ্যালয়টির নামকরণ করা হয়েছে। নিম্নোক্ত ব্যক্তিবর্গ বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন: মোহাম্মদ আবদুল মাননান সৈয়দ ফারুক হোসেন বর্তমানে ৪ টি অনুষদের অধীনে ৭ টি বিভাগ রয়েছে। গণিত বিভাগ ফিশারিজ বিভাগ জিওলজি বিভাগ কম্পিউটার বিজ্ঞান ও প্রকৌশল বিভাগ(CSE) ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগ(EEE) ব্যবস্থাপনা বিভাগ সমাজকর্ম বিভাগ দুইটি হল রয়েছে ছাত্র হল: মির্জা আজম হল ছাত্রী হল: নূরুন্নাহার বেগম হল বর্তমানে ৩ টি বাস সার্ভিস চালু আছে শিক্ষার্থীদের জন্য এবং ৩ টি মাইক্রোবাস রয়েছে শিক্ষক-কর্মকর্তাদের জন্য। জামালপুর সদর থেকে ইউনিভার্সিটিঃ সকাল ৮.০০ (৩ টি বাস), ৯.০০ (৩ টি বাস), ১০.০০ (৩ টি বাস) দুপুর ১.৪০, ২.৪০, ৩.৪০ ইউনিভার্সিটি থেকে জামালপুর সদরঃ সকাল ৮.৩০, ৯.৩০, ১০.৩০ দুপুর ২.১০ (৩ টি বাস), ৩.১০ (৩ টি বাস), ৪.১০ , ৫.১০ "আসছে আরও দুটি বিশ্ববিদ্যালয়"। প্রথম আলো। ৩০ জানুয়ারি ২০১৭।  "বঙ্গমাতা ও শেখ হাসিনার নামে বিশ্ববিদ্যালয় হচ্ছে"। বাংলানিউজটোয়েন্টিফোর.কম। সংগ্রহের তারিখ ২৩ মার্চ ২০১৭।  "জামালপুরে বিশ্ববিদ্যালয় অনুমোদনে শোভাযাত্রা"। প্রথম আলো। ১ ফেব্রুয়ারি ২০১৭। সংগ্রহের তারিখ ২ ডিসেম্বর ২০১৮।  "বশেফমুবিপ্রবির উপাচার্যকে ফুলেল শুভেচ্ছা"। বার্তা২৪.কম। ১৯ নভেম্বর ২০২০। সংগ্রহের তারিখ ১ জুলাই ২০২১।  "জামালপুর বিজ্ঞান প্রযুক্তি বিশ্ববিদ্যালয়ের উপাচার্য ড. কামরুল আলম"। সমকাল। ১২ ডিসেম্বর ২০২২। সংগ্রহের তারিখ ১২ ডিসেম্বর ২০২২। [স্থায়ীভাবে অকার্যকর সংযোগ] বঙ্গমাতা বিশ্ববিদ্যালয় আইন-২০১৭ বিশ্ববিদ্যালয় মঞ্জুরি কমিশন বাংলাদেশ বাংলাদেশ ব্যুরো অফ ইডুকেশন ইনফরমেশন এন্ড স্ট্যাটিকস